OpenLLM-France/wikimedia huggingface dataset:
# So Yong Kim

So Yong Kim (Busan, Corea del Sud, 1968) és una directora de cinema sud-coreana, considerada una de les directores joves més autèntiques i originals de l'actual cinema independent estatunidenc. Nascuda a Corea, emigra als Estats Units als dotze anys. Estudia pintura, interpretació i videoart a l'Art Institute of Chicago, on cursa un màster en Belles Arts (MFA). Ha realitzat diversos curtmetratges experimentals, com ara A Bunny Rabbit, rodat amb el conegut director de fotografia Christopher Doyle. El 2003 Kim produeix la pel·lícula islandesa guardonada Salt, dirigida per Bradley Rust Gray, el seu soci i marit, amb qui ha establert una cooperació fèrtil en projectes mutus. El 2006 Kim apareix a la llista dels «25 cineastes que cal veure» publicada per la revista Filmmaker Magazine. La seva carrera posterior confirmarà plenament aquests auguris. La seva primera pel·lícula, In Between Days, és aclamada per la crítica i guanya el Premi Especial del Jurat al Festival de Cinema de Sundance el 2007, a més del Premi Internacional de la Crítica FIPRESCI a Berlín, el Premi de la Crítica de Los Angeles i el premi a la millor pel·lícula i a la millor actriu a Buenos Aires. Aquesta unanimitat es deu a l'original caràcter autobiogràfic del film, a l'observació profunda dels seus personatges adolescents i a la dramatúrgia peculiar que sorgeix d'aquesta estratègia, basada en l'absència de judici sobre els seus caràcters. El seu següent film, Treeless Mountain (2008) insisteix en aquesta mateixa via dramàtica, a partir de la historia de l'abandó i la capacitat de recuperació de dues nenes, en un film que Village Voice va considerar «un dels millors mai rodats sobre la infància». El guió rep el suport de l'Atelier del Festival de Canes, el Sundance Institute’s Writers and Directors Labs i el Programa de Promoció de Pusan. L'any 2009, So Yong Kim participa en el film col·lectiu Chinatown Film Project.

## Referències

* ↑ «So Yong Kim». web. Centre de Cultura Contemporània de Barcelona (CC-BY-SA via OTRS). [Consulta: 17 febrer 2016].
# Rítxkovo

Rítxkovo (en rus: Рычково) és un poble de l'óblast de Sverdlovsk, a Rússia, segons el cens del 2010 tenia 72 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский» (en rus). Информация о Свердловской области. Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Puig d'en Llavanera

El Puig d'en Llavanera és un cim de 191 metres que es troba al municipi de Vilademuls, a la comarca del Pla de l'Estany.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Puig d'en Llavanera». Gran Enciclopèdia Catalana. Barcelona: Grup Enciclopèdia Catalana.
# Puny del Moro

El Puny del Moro és una muntanya de 1.023,1 metres d'altitud del terme municipal de Tremp, al Pallars Jussà. Està situat dins de l'antic terme de Fígols de Tremp. És a prop i al nord-oest del poble de Claramunt, a l'altre costat de la vall del barranc de les Tarteres, enfront del poble.
# New Alexandria (Ohio)

New Alexandria és una població dels Estats Units a l'estat d'Ohio. Segons el cens del 2000 tenia 222 habitants.

## Demografia

Segons el cens del 2000, New Alexandria tenia 222 habitants, 90 habitatges, i 70 famílies. La densitat de població era de 238,1 habitants/km².
Dels 90 habitatges en un 28,9% hi vivien nens de menys de 18 anys, en un 64,4% hi vivien parelles casades, en un 12,2% dones solteres, i en un 22,2% no eren unitats familiars. En el 20% dels habitatges hi vivien persones soles l'11,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 2,79.
Per edats la població es repartia de la següent manera: un 17,1% tenia menys de 18 anys, un 9% entre 18 i 24, un 23,9% entre 25 i 44, un 31,1% de 45 a 60 i un 18,9% 65 anys o més.
L'edat mediana era de 45 anys. Per cada 100 dones de 18 o més anys hi havia 82,2 homes.
La renda mediana per habitatge era de 31.250 $ i la renda mediana per família de 31.250 $. Els homes tenien una renda mediana de 42.500 $ mentre que les dones 18.750 $. La renda per capita de la població era de 15.184 $. Aproximadament el 13,6% de les famílies i el 15,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New Alexandria». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- New Alexandria». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Morra

La morra és un joc que consisteix a encertar el nombre de dits mostrats entre dos jugadors. Es tracta d'un joc de societat molt conegut des de l'antiguitat en diversos països i que pot procedir del costum de comptar amb els dits.

## Com s'hi juga

Els dos jugadors amaguen un puny darrere de l'esquena, estenen els dits a mostrar. Després cada jugador a la mateixa vegada diu el nombre de dits que creu que hi haurà estesos entre les dues mans i simultàniament mostren les mans. Guanya qui encerti el resultat. Si cap jugador l'encerta es torna a començar.
La puntuació mínima a obtenir és 2, ja que no existeix el zero (el puny tancat val 1).
La paraula morra significa 10 dits, vol dir les dues mans obertes, una de cada jugador.
Es solen jugar partides per veure qui arriba abans als 5 o 21 punts, mantenint sempre un avantatge de 2 victòries sobre l'altre jugador: si es dona el cas d'un empat de 4 a 4, es juga pel punt d'avantatge, havent d'aconseguir un altre punt successivament per a guanyar la partida. A Terol és un joc molt estès, es juga en equips, i el marcador sol ser a dues partides de 21 punts, actualment es juga cada any un concurs i el poble que el guanya, organitza el torneig a l'any següent.

## Història

La morra és un joc molt antic i està documentat en nombroses notes històriques. La primera notícia que es té del joc de la morra procedeix de l'antic Egipte d'una tomba d'un alt dignatari de tall de la XXV Dinastia on s'observa clarament el difunt l'acció d'estendre el braç amb un número cara a cara amb una altra persona. En una pintura grega apareix clarament el joc després d'Helena i Paris amb les mans preparades per al joc de la morra.
Ciceró, en un escrit, diu que «dignus est qui cum in tenebris mices», és a dir: «és persona digna aquella amb qui pots jugar a la morra en la foscor». En llatí, la morra era indicada com a micatio, del verb micare, que per extensió significava micare digites, és a dir, estendre el dit en el joc.
En èpoques successives són alguns els testimonis del joc de la morra. El joc era molt conegut per les legions romanes i, allà on colonitzaven, donaven a conèixer el joc.

## Curiositats

Durant el temps del feixisme a Itàlia, el joc va ser prohibit. El motiu era el fet de soler-hi jugar després de beure alcohol, i la violència gestual i verbal podia conduir a malentesos en dir el número, amb la qual cosa molts cops el joc podia derivar en una baralla.

## Referències

* ↑ «morra». Diccionari de la llengua catalana. Institut d'Estudis Catalans. [Consulta: 22 desembre 2023].
* ↑ «Morra» (en italià). AGA - Associazione Giochi Antichi. [Consulta: 22 desembre 2023].

## Enllaços externs

* La morra, Poema de Ferran Canyameres (català)
* El Joc de la Morra a la Ràpita, Catalunya
* La morra del Mon
# Theridiosoma

Theridiosoma és un gènere d'aranyes araneomorfes de la família dels teridiosomàtids (Theridiosomatidae). Fou descrit per primera vegada per Octavius Pickard-Cambridge el 1879.

## Distribució

Els representants d'aquest gènere es troben a Amèrica, a Àsia, a Àfrica, a Oceania i a Europa.

## Taxonomia

Segons el World Spider Catalog amb data de 16 de gener de 2019 hi ha les següents espècies:
* Theridiosoma argenteolunulatum Simon, 1897 — Índies Orientals, Veneçuela
* Theridiosoma blaisei Simon, 1903 — Gabon
* Theridiosoma caaguara Rodrigues & Ott, 2005 — Brasil
* Theridiosoma chiripa Rodrigues & Ott, 2005 — Brasil
* Theridiosoma circuloargenteum Wunderlich, 1976 — Nova Gal·les del Sud
* Theridiosoma concolor Keyserling, 1884 — Mèxic, Brasil
* Theridiosoma davisi Archer, 1953 — Mèxic
* Theridiosoma diwang Miller, Griswold & Yin, 2009 — Xina
* Theridiosoma epeiroides Bösenberg & Strand, 1906 — Rússia, Corea, Japó
* Theridiosoma fasciatum Workman, 1896 — Singapur, Sumatra
* Theridiosoma gemmosum (L. Koch, 1877) — Holàrtic
* Theridiosoma genevensium (Brignoli, 1972) — Sri Lanka
* Theridiosoma goodnightorum Archer, 1953 — Mèxic to Costa Rica
* Theridiosoma kikuyu Brignoli, 1979 — Kenya
* Theridiosoma latebricola Locket, 1968 — Angola
* Theridiosoma lopdelli Marples, 1955 — Samoa
* Theridiosoma lucidum Simon, 1897 — Veneçuela
* Theridiosoma nebulosum Simon, 1901 — Malàisia
* Theridiosoma nechodomae Petrunkevitch, 1930 — Jamaica, Puerto Rico
* Theridiosoma obscurum (Keyserling, 1886) — Brasil
* Theridiosoma picteti Simon, 1893 — Sumatra
* Theridiosoma plumarium Zhao & Li, 2012 — Xina
* Theridiosoma sancristobalensis Baert, 2014 – Galapagos Is.
* Theridiosoma savannum Chamberlin & Ivie, 1944 — EUA
* Theridiosoma shuangbi Miller, Griswold & Yin, 2009 — Xina
* Theridiosoma taiwanica Zhang, Zhu & Tso, 2006 — Taiwan
* Theridiosoma triumphale Zhao & Li, 2012 — Xina
* Theridiosoma vimineum Zhao & Li, 2012 — Xina
* Theridiosoma zygops (Chamberlin & Ivie, 1936) — Panamà

### Fòssils

Segons el World Spider Catalog, versió 19.0 (2018), existeixen els següents gèneres fòssils:
* †Theridiosoma incompletum Wunderlich, 1988

## Referències

* 1 2 Pickard-Cambridge, O. (1879e). On some new and rare British spiders, with characters of a new genus. Annals and Magazine of Natural History (5) 4: 190-215.
* 1 2 (anglès) World Spider Catalog: Theridiosoma O. Pickard-Cambridge, 1879 en la família Theridiosomatidae +base de dades
* ↑ «Gen. Theridiosoma O. Pickard-Cambridge, 1879». World Spider Catalog. [Consulta: 12 octubre 2015].
* ↑ Dunlop, J. A., Penney, D. & Jekel, D. 2018. "A summary list of fossil spiders and their relatives". A World Spider Catalog. Natural History Museum Bern, online a http://wsc.nmbe.ch, versió 19.0. Accés el 13 de desembre de 2018.
# Sofroni

Sofroni és el nom dels següents personatges:
* Sofroni (escriptor), escriptors eclesiàstic grec
* Sofroni de Jerusalem, Patriarca de Jerusalem (629-638)
* Sofroni Siropoulos, patriarca de Constantinoble (1463-1464)
# S'Altra Senalla

S'altra Senalla és una associació de comerç just de Mallorca, creada el 14 de febrer de 1994. Va començar amb parades a mercats i fires i poc després va obrir una primera botiga al Carrer de l'Oli de Palma. Des de 1999 du a terme un programa educatiu que abasta tots els nivells escolars, destacant la Ludoteca Solidària, a primària, i el Taller de Comerç Just i Consum Responsable, a secundària.
Al llarg del temps, a més de productes de comerç just del sud, es van incorporar a l'assortiment productes locals, ecològics i envasats de productors mallorquins. Col·labora amb les associacions Finestra al Sud–S'Altra Senalla d'Inca i S'Altra Senalla de Manacor al Casal de la Pau amb les quals van crear una federació. El 2019 es va celebrar el 25è aniversari de l'arribada del comerç just als Balears.
El 2014 l'Obra Cultural Balear li va atorgar el premi Francesc de Borja Moll en el marc dels Premis 31 de desembre. El 2017 van rebre el premi «Palma MÉS inclusiva» durant l'acte dels Premis Sinofós.

## Referències

* 1 2 «S'Altra Senalla celebra 25 anys de la seva fundació i de l'arribada del Comerç Just a Mallorca». Mallorca Actual, 12-02-2019.
* 1 2 «Presentats els premis 31 de desembre». VilaWeb, 10-12-2014.
* ↑ «S'Altra Senalla, el comerç just a Mallorca». Fiare Banca Etica, 22-01-2016.
* ↑ «Manacor celebra 20 anys de comerç just amb s'Altra Senalla». Ara Balears, 07-11-2017.
* ↑ Cantallops, Maria Antònia «25 años promoviendo el comercio justo» (en castellà). El Mundo, 17-02-2019.
* ↑ Fuster, Maria «“Gratifica lluitar contra gegants i aguantar” S'Altra Senalla, 25 anys defensant que un altre món és possible». Ara Balears, 23-02-2019.
* ↑ «Biciutat, s'altra senalla, Amadips Esmi i el Moviment Escolta i Guiatge de Mallorca, els guardonats de la 6a edicío dels premis sinofós». Més per Mallorca, 11-10-2017. Arxivat de l'original el 2019-07-08. [Consulta: 8 juliol 2019].
# Quelona

Quelona (del grec Χελώνη), segons la mitologia grega, és el nom de la tortuga.
Servi relata que era una donzella que vivia en una casa prop d'un riu. Tot i haver estat convidada per Hermes a la boda de Zeus i Hera, no hi va assistir. Hermes havia convidat al casament, no sols els déus, sinó també als humans i fins i tot als animals. En advertir que Quelona no hi era, el déu Hermes, ofès, va tornar a la terra, la va llençar, amb la seva casa, a un riu, transformant-la en una tortuga, i per aquest motiu, va haver d'arrossegar sempre amb ella la seva llar.

## Referències

* 1 2 3 Diccionario de mitología clásica (C. Falcón, E. Fernández-Galiano y R. López Melero), Alianza editorial
* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 469. ISBN 9788496061972.
# New Albany (Mississipi)

New Albany és una població dels Estats Units a l'estat de Mississipi. Segons el cens del 2000 tenia 7.607 habitants.

## Demografia

Segons el cens del 2000, New Albany tenia 7.607 habitants, 3.049 habitatges, i 2.027 famílies. La densitat de població era de 172,3 habitants per km².
Dels 3.049 habitatges en un 31,3% hi vivien nens de menys de 18 anys, en un 45% hi vivien parelles casades, en un 17,3% dones solteres, i en un 33,5% no eren unitats familiars. En el 30,6% dels habitatges hi vivien persones soles el 14,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 3,02.
Per edats la població es repartia de la següent manera: un 26,3% tenia menys de 18 anys, un 8,8% entre 18 i 24, un 27,1% entre 25 i 44, un 20,5% de 45 a 60 i un 17,4% 65 anys o més.
L'edat mediana era de 36 anys. Per cada 100 dones de 18 o més anys hi havia 78,1 homes.
La renda mediana per habitatge era de 28.730 $ i la renda mediana per família de 38.750 $. Els homes tenien una renda mediana de 29.457 $ mentre que les dones 20.579 $. La renda per capita de la població era de 16.507 $. Entorn del 14,7% de les famílies i el 18% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Fills il·lustres

* William Faulkner (1897 - 1962) escriptor, Premi Nobel de Literatura de l'any 1949.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New Albany». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- New Albany». American Fact Finder. Oficina del Cens dels Estats Units, 12-01-2010.
# Nagui

Nagui Fam (Alexandria, 14 de novembre de 1961), conegut simplement com a Nagui, és un presentador en francès de ràdio i televisió. És sobretot conegut per presentar el programa musical Taratata, tot i que també treballa en abundants programes de televisió de tota mena, en especial jocs i concursos. Compagina la seva feina a la televisió amb la de presentador a la ràdio, actualment és al canal francès Europe 1 presentant el programa Décrochez le Soleil. Té una productora de televisió pròpia, Air Productions.

## Referències

* ↑ «Nagui : "je me sens très proche du service public"». Paris Match, 01-07-2009. Arxivat de l'original el 16 de setembre 2011. [Consulta: 8 juliol 2011].
* ↑ (francès) «Nagui contre Jeanne Mas et Richard Berry», 24-08-2009.
* ↑ Nagui page Arxivat 2014-06-15 a Wayback Machine. on Europe 1

## Enllaços externs

* Web oficial d'Air Productions (francès)
# Tiglieto

Tiglieto (en ligur Tilieto) és un comune italià, situat a la regió de la Ligúria i a la ciutat metropolitana de Gènova. El 2011 tenia 573 habitants. La seu de l'ajuntament es troba a la localitat de Casavecchia.

## Geografia

Situat a la vall d'Orba, a l'oest de Gènova, al cor dels Apenins Ligurs, en el límit amb les províncies deSavona i Alessandria, el comune compta amb una superfície de 24,54 km² i la frazione d'Acquabuona i les localitats d'Acquabianca, Casavecchia, Mogliole, San Gottardo i Vrigna. Limita amb les comunes de Campo Ligure, Gènova, Masone, Molare, Ponzone, Rossiglione, Sassello i Urbe.

## Referències

* ↑ Frisoni, Gaetano. Nomi propri di città, borghi e villaggi della Liguria del Dizionario Genovese-Italiano e Italiano-Genovese. Gènova: Nuova Editrice Genovese.
* ↑ «Dades Istat el 31 desembre 2011». Arxivat de l'original el 3 de març 2016. [Consulta: 5 d’agost 2015].
# Soledad Ortega Spottorno

Soledad Ortega Spottorno (Madrid, 1914 – ibídem, 19 de novembre de 2007) va ser una intel·lectual espanyola. Filla del filòsof José Ortega y Gasset i Rosa Spottorno Topete, va ser impulsora d'una gran nombre de projectes culturals, entre els quals es troba la creació de la Fundación José Ortega y Gasset.

## Biografia

Llicenciada en Filosofia i Lletres per la Universitat de Madrid en 1936, en la secció Història Medieval, amb l'inici de la Guerra Civil espanyola es va traslladar a viure a París, fent viatges posteriors durant els dos següents anys als Països Baixos i Anglaterra, on va ser professora de Literatura Hispànica. Entre 1939 i 1940 va viure a Buenos Aires per tornar finalment a Madrid. Allí va fundar l'Acadèmia de Preparació per als Estudis Pre-Universitaris Aula Nueva, sent professora de Geografia i Història fins a 1942. Va exercir la docència fins a 1956. Des de llavors i fins a 1977 va treballar en la Revista de Occidente que fundés el seu pare. Durant aquests anys, es va dedicar també a ordenar l'arxiu de José Ortega y Gasset, i va presidir de forma activa l'Asociación Española de Mujeres Universitarias.
En 1978 va concebre la Fundació José Ortega y Gasset, organitzant una filial d'ella a Argentina en 1988 i sent presidenta seva fins a 1993. Va dirigir la Revista de Occidente des de 1980 i va presidir l'Instituto Universitario de Investigación Ortega y Gasset des de 1980, localitzat en la mateixa Residencia de Señoritas en la qual ella va viure durant els seus estudis.

## Obres

Va escriure diversos llibres al llarg de la seva vida, entre els quals s'expliquen:
* Cartas a Galdós (Madrid, 1964)
* Imágenes de una vida (Madrid, 1983)
* Cartas de un joven español (1991).
# SHF

* Freqüència super alta (SHF)
* Cicles per segon: 3 GHz a 30 GHz
* Longitud d'ona: 10 cm a 1 cm
SHF (sigles de l'anglès: Super High Frequency , freqüència super alta) és una banda de l'espectre electromagnètic que ocupa el rang de freqüències de 3 GHz a 30 GHz També és coneguda com la banda centimètrica amb un rang de freqüències d'entre 10 i 1 centímetre.

## Descripció

La Unió Internacional de les Telecomunicacions (The International Telecommunication Union - ITU - Sigles en anglès), una organització civil internacional establerta per estandarditzar les telecomunicacions a nivell mundial ha establert que les Freqüències superalt estan localitzades entre 10 a 1 centímetre. Microones són part d'aquestes freqüències, però a més inclou les Freqüències Ultra Altes (UHF) i les Freqüències Extremadament Altes (EHF) Les freqüències super altes són relativament curtes per les ones de ràdio. Aquestes freqüències són utilitzades per a dispositius de microones, telèfons mòbils (W-CDMA), WLAN, i els radars d'última generació. L'estàndard Wireless USB utilitzarà aproximadament 1/3 del total d'aquesta porció de l'espectre radioelèctric.

## Usos

Alguns usos són les IEEE 802.11a Wireless LAN, pujades i baixades de Satèl·lits, i enllaços terrestres d'alta velocitat (de vegades coneguts com a "backhauls").

## Característiques de la banda SHF

En aquesta banda es produeix la propagació per trajectòria òptica directa.

## Sistemes que funcionen en SHF

Televisió via satèl·lit a les bandes C i Ku, radioenllaç, radar.
# Rafael Gras i Esteva

Rafael Gras i Esteva (Lleida, Segrià, 1870 - Zamora, 1921) fou un arxiver i historiador català.
Després de llicenciar-se en Filosofia i Lletres el 1892, el 1895 esdevindria arxiver de la Paeria de Lleida, càrrec que ocuparia fins a 1909. Des d'aquest càrrec s'ocupà de la catalogació de la valuosa col·lecció de privilegis reials. Des de 1898 va ser professor auxiliar de l'Institut d'Ensenyament Secundari de Lleida i, a partir de 1899, cronista oficial de la ciutat de Lleida. La Societat Econòmica d'Amics del País d'aquesta ciutat li premià el treball Lérida y la Guerra de la Independencia (1899). La seva obra d'investigació històrica més destacada és La Pahería de Lérida (1911).
El 1909 va obtenir per oposició la càtedra de Geografia i Història de l'Institut de Zamora que va exercir fins a la seva mort. Estant a Zamora es va vincular amb el seminari que impartia Rafael Altamira al Centre d'Estudis Històrics de la Junta per a l'Ampliació d'Estudis i Investigacions Científiques (JAE). El 1912 la JAE li concedeixen una pensió de dos mesos a França. El 1914 se li concedeix una nova pensió per fer investigacions en arxius de París sobre el regnat de Josep Bonaparte a Espanya. Allà es va dedicar a compulsar i copiar documents històrics allotjats als Arxius Nacionals de França i a l'Ambaixada espanyola. Va centrar la seva atenció en les Corts de Baiona, en projectes i plans de reformes polítiques i econòmiques a Espanya, correspondència d'espanyols emigrats, i altres documents relacionats. El 1916 renúncia a una tercera pensió per la recent defunció de la seva dona, i la necessitat de cuidar els seus sis fills.
Més enllà de la seva activitat professional i acadèmica, durant la seva residència a Lleida, Gras fou un dels fundadors del Centre Excursionista de Lleida (CEL) l'any 1906.

## Referències

* 1 2 3 «.xml Rafael Gras i Esteva». Gran Enciclopèdia Catalana. Barcelona: Grup Enciclopèdia Catalana.
* 1 2 3 López-Ocón Cabrera, Leoncio «Gras y de Esteva, Rafael». Diccionario de profesores de instituto vinculados a la JAE (1907-1936) [Consulta: 18 agost 2018].
* ↑ González Coso, Elena «Arxiu de la Paeria de Lleida». Guia dels arxius de Catalunya. Departament de Cultura de la Generalitat de Catalunya, Vol 4, 1990, pàg. 92-95.
* ↑ «Fundació i primeres dècades de vida (1906-1936)». Història. Centre Excursionista de Lleida. [Consulta: 18 agost 2018].

## Bibliografia

* Turull Rubinat, Maxim; Ribalta i Haro, Jaume; Alturo i Perucho, Jesús (coord.). «Rafael Gras y de Esteva i l'estudi del municipi medieval a Lleida». A: Miscellània: homenatge a Josep Lladonosa. [Lleida]: Institut d'Estudis Ilerdencs, 1992, p. 115-128. ISBN 84-87029-28-0.
# Publi Servili Glòbul

Publi Servili Glòbul (llatí: Publius Servilius Globulus) va ser un polític romà del segle i aC. Formava part de la gens Servília.
Va ser tribú de la plebs l'any 67 aC. Quan un dels seus col·legues, Gai Corneli, va presentar una llei per la qual ningú no podia ser exclòs de les obligacions que marcaven les lleis, sense sanció popular, va veure que això disminuïa el poder del senat i en va obstaculitzar la presentació. Quan Corneli va acabar el mandat va ser acusat de majestas (traïció), i Publi Servili va testificar a favor seu.
Després va ser procònsol d'Àsia del 65 aC al 64 aC.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 277.